**ACTA DE LA SESSIÓ ORDINARIA CELEBRADA PEL CONSELL DE CULTURA EL DIA 21 DE JUNY DE 2021**

Casal de Cultura Robert Brillas, essent el dia 21 de juny de 2021 a les 19 hores, es reuneix el Consell de Cultura, en sessió ordinària, sota la presidència de la Sra. Maribel Aguilera Mulero.

La reunió té un format telemàtic.

Assisteixen:

* AMICS DE LA MÚSICA DE SANTA MAGDALENA
* COLLA DE CASTELLERS D’ESPLUGUES
* GRUP D’ESTUDIS D’ESPLUGUES
* CENTRE CULTURAL L’AVENÇ
* SOCIETAT CORAL CENTENÀRIA LA COLOMA
* ESPLUGUES EN COMÚ PODEM
* L’ESBART VILA D’ESPLUGUES
* PENYA BARCELONISTA DE L’AVENÇ
* SECCIÓ SARDANISTA DE L’AVENÇ
* COORDINADORA D’ENTITATS DE CULTURA POPULAR D’ESPLUGUES
* BASTONERS D’ESPLUGUES
* JSC ESPLUGUES

Oberta la sessió per la Presidenta, a continuació es tracten els assumptes relacionats a l’Ordre del Dia:

**Temes a tractar**:

1. **Valoració d’activitats**

La regidora de cultura informa sobre els actes impulsats per l’Ajuntament en l’Ajuntament:

* Nit dels museus.
* Reviu la Primavera, programació d’espectacles multidiciplinar executada durant els caps de setmana del mes de juny. En col·laboració amb el “mes de la gent gran”.

Francesc Sistaré, Amics de la Música de Sta Magdalena. Informa de la programació executada dins del Festival de Música Clàssica d’Esplugues i dels actes programats.

Maite Calvo, Bastoners. Informa de la seva participació en el Reviu la Primavera.

Jordi Figueres, Centre cultural L’Avenç. Informa sobre els actes organitzats pel centre: concerts, presentacions de llibres, actuacions de cultura popular.

Rosa Abós, Grup d’estudis d’Esplugues. Informa sobre la xerrada amb motiu del’Any Tomàs, que va incloure actuacions musicals.

1. **Programació estiu: Sant Joan / Santa Magdalena**

S’informa de la programació d’activitats prevista per l’entitat Espluga Viva amb motiu de la nit de Sant Joan i l’arribada de la Flama del Canigó. Comptaran amb la col·laboració de Bastoners d’Esplugues.

L’activitat requerirà reserva prèvia i comptarà amb totes les mesures de seguretat corresponents a l’actual situació sanitària.

S’informa sobre la programació prevista per l’entitat Coordinadora d’entitats de cultura popular i tradicional d’Esplugues. Pren la paraula Alba Martínez, de l’entitat, per explicar les activitats.

S’Informa sobre la previsió de programació de les “Nits de Jazz” durant els divendres del mes de juliol.

Pren la paraula Jordi Figueras, de Centre Cultural L’Avenç, per informar sobre la programació d’activitats prevista al Centre durant el mes de juliol.

Rosa Abós, Grup d’estudis d’Esplugues. Informa sobre les xerrades previstes el 27 de juny i 29 de juliol, així com la visita cultural a l’exposició “Klimt: la experiencia inmersiva”.

1. **Informacions de la regidoria**

La regidora informa dels següents punts:

* L'Ajuntament d'Esplugues ha obtingut el distintiu Compromís per la Sostenibilitat Turística BiosphereEl Museu Can Tinturé ha estat inclós en el registre.

### “La Rajoleta”, ha estat distingida amb el segell “Industriana” en el marc de la fira de turisme B-Travel

* La 20a Biennal ceràmica organitzada pels Museus d’Esplugues ha finalitzat el seu període d’inscripcions amb una participació de 83 artistes i 166 obres
* Començaran en breu els casals d’estiu dirigits a joves i infants.
* S’ha adjudicat el servei de contractació de so i llum per cobrir els actes de cultura.

Es demana a les entitats que tinguin previsió de fer activitats en el marc de la Festa Major d’Esplugues facin arribar les seves propostes al departament de cultura com més aviat millor.

1. **Precs i preguntes**

Jordi Figueres, Centre cultural L’Avenç. Informa de que s’ha fet una nova fera de foc pel municipi i tenen previst fer un “bateig” de la fera en que participarien els Trabucaires d’Esplugues.

Com a prec, demana que s’informi a l’entitat de les programacions dirigides a Gent Gran en futures edicions.

Informa també sobre l’ajornament del taller de cant coral en col·laboració amb la Coral Centenària La Coloma.

Carmina Fernando, de la Coral Centenària La Coloma. Informa de la seva col·laboració prevista amb l’Orfeó Barceloní i la ofrena per Sta Magdalena.

I no havent-hi més assumptes per tractar, la Presidenta dóna per finalitzada la sessió a les 19:50h i s’estén la present acta que es signa.

LA PRESIDENTA

Maribel Aguilera Mulero